**Opis predmetu zákazky**

**„Generálna oprava evakuačných sietí AirTEP“**

**Vlastný návrh plnenia**

Súprava AirTEP má životnosť 15 rokov alebo 3000 cyklov. Životnosť je rozdelená na 3 periódy po 5 rokoch alebo 1000 cykloch. Na konci každej periódy je koncový užívateľ povinný kontaktovať distribútora, aby sa vykonala generálna oprava.

Takáto generálna oprava vykonávaná každých 5 rokov alebo 1000 cyklov spadá pod úroveň údržby 3, tzv. „Level of maintenance 3“, ďalej „LM3“.

LM3 zahŕňa všeobecnú kontrolu zariadenia, systematickú výmenu všetkých tkaninových dielov a výmenu opotrebovaných dielov.

**S t****ým je spojené vydanie nového certifikátu o letovej spôsobilosti platné ďalších 5 rokov alebo ďalších 1000 cyklov. Bez vykonania LM3 nemožno vydať nový certifikát.**

**Úroveň údržby 3 – Level of maintenance 3 (LM3)**

Každých 5 rokov alebo 1000 cyklov je potrebné kontaktovať distribútora, aby sa vykonala generálna oprava súpravy AirTEP vrátane všetkého príslušenstva.

Pozn.: 1 cyklus = 1 naloženie + 1 vzlietnutie + 1 let + 1 pristátie

Táto generálna oprava je nevyhnutná na opätovné vydanie certifikátu o letovej spôsobilosti s platnosťou ďalších 5 rokov alebo 1000 nových cyklov.

**Činnosti súvisiace s údržbou**

**Systematické úkony**

Pri každej generálnej oprave sa vykonávajú nasledujúce operácie bez ohľadu na dobrý alebo zlý stav zariadenia.

***AirTEP platforma***

* Kompletná demontáž
* Kompletná štrukturálna analýza: prítomnosť deformácií, stopy opotrebenia, trhliny, korózia, kontrola spojov a zvarov
* Výmena všetkých tkaninových častí: sieť, bezpečnostné popruhy, popruhy stožiara spolu so suchými zipsami, lanovej sondy (výšková sonda, elektrostatický vybíjač)
* Výmena 15 lanovodov (dlhé, krátke, obvodové)
* Výmena všetkých skrutiek, matíc, podložiek a vnútorných gumových spojov
* Kontrola správnej funkcie uzamykacej zostavy
* Lakovanie

***Strmeň***

* Kontrola deformácií, stôp opotrebenia, prasklín a korózie
* Kontrola poistného čapu

***Lano***

* Výmena za nové lano

***Brzdiace zariadenie***

* Kontrola správnej funkcie
* Rozobratie
* Kontrola deformácií, stôp opotrebenia, prasklín a korózie
* Kontrola, plôch ktoré sú v kontakte s lanom
* Leštenie – v prípade potreby
* Re-anodizácia – v prípade potreby

***Vodiaca obruč***

* Rozobratie
* Výmena tkaninových dielov
* Kontrola deformácií, stôp opotrebenia, prasklín, korózie na kovových častiach
* Kontrola plôch, ktoré sú v kontakte s lanom
* Leštenie – v prípade potreby
* Re-anodizácia – v prípade potreby

***Bezpečnostný hák typu BK***

* Kontrola deformácií, stôp opotrebenia, prasklín a korózie
* Výmena oka

**Nevyhnutné úkony**

V závislosti od stupňa opotrebenia alebo poškodenia môže byť nevyhnutné vymeniť niekoľko dielov. Výrobca skontaktuje koncového užívateľa a nebude vydávať nový certifikát o letovej spôsobilosti.

***Platforma AirTEP***

* Výmena poškodených konštrukčných častí: ramená, západky, časti stožiara

***Strmeň***

* Výmena tela strmeňa

***Brzdiace zariadenie***

* Leštenie povrchov, ktoré sú v kontakte s lanom
* Re-anodizácia

***Vodiaca obruč***

* Leštenie, ak je to nevyhnutné
* Re-anodizácia, ak je to nevyhnutné

***Bezpečnostný hák typu BK***

* Výmena bezpečnostného háku typu BK

**Navrhované/odporúčané úkony**

Výrobca môže navrhnúť voliteľné operácie, ktoré je možné preskočiť bez toho, aby bola znížená bezpečnosť počas prevádzky. Takisto to nemá vplyv na opätovné vydanie certifikátu o letovej spôsobilosti .

***Platforma AirTEP***

* Výmena vaku pre sieť AirTEP

***Lano***

* Výmena vaku pre lano

Tieto informácie možno dohľadať aj v prílohe „Priloha\_manual\_EN“ od str. 38.

Súčasťou dodávky budú:

* certifikáty o letovej spôsobilosti, konfigurácii, kvalite a zhode (vzory certifikátov priložené)
* záručný list s platnosťou 2 roky (vzor priložený)

plnenie max. 14 týždňov od právoplatnosti zmluvy.

V Bratislave, dňa 15.07.2022 Ján Appel, konateľ spoločnosti